Marcel Ciolacu a explicat de unde erau banii care i-au căzut din sacou. Ce spune despre glumele virale privind incidentul.
Marcel Ciolacu a explicat, duminică, de unde erau banii care i-au căzut din sacou și de ce nu are portofel. Președintele PSD a vorbit și despre glumele devenite virale după incident. Ciolacu a spus că cel mai mult i-a plăcut cea în care din buzunarul lui Kelemen Hunor ieșea Ardealul.
Știi și tu incidentul în care lui Ciolacu i-au ieșit banii din buzunarul sacoului, mai ales după glumele devenite virale pe social media. Chiar și Comisia Europeană l-a trolat pe președintele PSD.Întrebat, duminică, într-o conferință de presă la Târgoviște, despre incident, Ciolacu a răspuns amuzat: "N-am sacoul și pe colegii mei i-am anunțat că nu împrumut bani“.Dacă ești curios care e povestea banilor, Ciolacu îți dă răspunsul: "Iulia, șefa mea de cabinet, mi-a cumpărat niște produse online pentru întreținere stomatologică și a plătit cu cardul ei. În drum spre sediu, am oprit cu băieții și am scos banii să îi dau Iuliei înapoi“.Întrebat dacă ține banii cash, Ciolacu a spus că nu are portofel: "Nu am portofel, am un toc unde țin și ochelarii, ca să știți de unde a apărut acel incident. Dar nu împrumut bani“.Marcel Ciolacu a mărturisit, râzând, și ce glumă i-a plăcut cel mai mult: "Cea cu Kelemen Hunor, cu Ardealul“.